വഖഫ് ഭൂമി സംരക്ഷിക്കാന് മതിലുകള് നിര്മ്മിച്ചു നല്കും, ഇമാമുമാര്ക്കും പാസ്റ്റര്മാര്ക്കും ഓണറേറിയം ഏര്പ്പെടുത്തും ആന്ധ്രാ പ്രദേശ് മുഖ്യമന്ത്രി ജഗന്മോഹന് റെഡ്ഡി ഹൈദരാബാദ്: ആന്ധ്രാ പ്രദേശില് വഖഫ് ഭൂമി സംരക്ഷിക്കാന് മതിലുകള് നിര്മ്മിച്ചു നല്കുമെന്ന് മുഖ്യമന്ത്രി ജഗന്മോഹന് റെഡ്ഡി. സംസ്ഥാനത്തെ ഇമാമുമാര്ക്കും പാസ്റ്റര്മാര്ക്കും ഓണറേറിയം ഏര്പ്പെടുത്തുമെന്നും ജഗന്മോഹന് റെഡ്ഡി അറിയിച്ചു. ഇതുമായി ബന്ധപ്പെട്ട് സര്ക്കാര് ഉത്തരവിറക്കി. വഖഫ് ബോര്ഡിന്റെ അധീനതയിലുള്ള മുഴുവന് ഭൂമിയുടെയും രേഖകള് ഡിജിറ്റലൈസ് ചെയ്യാനും സര്ക്കാര് തീരുമാനിച്ചു. വഖഫ് ഭൂമിയുടെ മേല്നോട്ടം ജില്ലാ റവന്യൂ ഉദ്യോഗസ്ഥന്മാരെ ഏല്പിക്കാനും തീരുമാനമായി. ജഗന്മോഹന് റെഡ്ഡിയുടെ തീരുമാനങ്ങള്ക്കെതിരെ ബിജെപി ശക്തമായി രംഗത്ത് വന്നു. മുഖ്യമന്ത്രി വഖഫ് ഭൂമിക്ക് മതില് നിര്മ്മിച്ചു നല്കുമ്ബോള് ക്ഷേത്ര ഭൂമി അന്യാധീനപ്പെടുകയാണെന്ന് ബിജെപി എം പി ജിവിഎല് നരസിംഹ റാവു പറഞ്ഞു. ഇത് മതരാഷ്ട്രീയമാണെന്നും ഹിന്ദു വിരുദ്ധ രാഷ്ട്രീയത്തെ ബിജെപി അംഗീകരിക്കില്ലെന്നും അദ്ദേഹം വ്യക്തമാക്കി.